CELEX: 62014FN0132
Language: et
Date: 2014-11-17 00:00:00
Title: Kohtuasi F-132/14: 17. novembril 2014 esitatud hagi – ZZ versus Euroopa Parlament

2.2.2015   
            
            
               ET
            
            
               Euroopa Liidu Teataja
            
            
               C 34/52
            
         17. novembril 2014 esitatud hagi – ZZ versus Euroopa Parlament
   (Kohtuasi F-132/14)
   (2015/C 034/64)
   Kohtumenetluse keel: prantsuse
   
      Pooled
   
   
      Hageja: ZZ (esindaja: advokaat L. Levi)
   
      Kostja: parlament
   
      Hagi ese ja sisu
   
   Nõue tühistada Euroopa Parlamendi otsused, mis on võetud Avaliku Teenistuse Kohtu 12. detsembri 2013. aasta otsuse kohtuasjas F-129/12: CH vs. parlament täitmiseks, ja millega keeldutakse alustamast haldusjuurdlust seoses hageja ahistamiskaebusega, maksmast hagejale täiendavat rahalist hüvitist ja andmast hagejale kõiki õigusi ja hüvesid, mis on seotud tema parlamendiliikme registreeritud assistendi lepinguga, mille ülesütlemise Avaliku Teenistuse Kohus oma eespool viidatud kohtuotsusega tühistas, ja nõue hüvitada väidetavalt tekitatud varaline ja mittevaraline kahju.
   
      Hageja nõuded
   
   
               —
            
            
               tühistada Euroopa Parlamendi 3. märtsi 2014. aasta otsus osas, milles parlament keeldus alustamast haldusjuurdlust seoses hageja ahistamiskaebusega, ja 2. aprilli 2014. aasta otsus osas, milles sellega keeldutakse maksmast hagejale 5  686 euro suurust summat; hageja väitel võttis nimetatud institutsioon nende otsustega meetmed Avaliku Teenistuse Kohtu 12. detsembri 2013. aasta otsuse kohtuasjas F-129/12: CH vs. Euroopa Parlament täitmiseks;
            
         
               —
            
            
               tühistada Euroopa Parlamendi 4. augusti 2014. aasta otsus, mille hageja sai kätte 7. augustil 2014 ja millega jäetakse rahuldamata hageja 16. aprilli 2014. aasta kaebus osas, milles sellega keeldutakse maksmast hagejale 5  686 euro suurust summat, hüvitamast kahju, mis hagejale tekitati parlamendiliikme registreeritud assistendi töötõendi, tööelektronposti aadressi ja Euroopa Parlamendi sisevõrgule juurdepääsu hilinenud andmisega, keeldutakse alustamast haldusjuurdlust seoses hageja ahistamiskaebusega ja hüvitamast selle keeldumisega tekitatud varalist ja mittevaralist kahju;
            
         
               —
            
            
               mõista kostjalt hagejale põhjustatud varalise kahju eest välja hüvitis summas 1 44  000 eurot;
            
         
               —
            
            
               mõista kostjalt hagejale põhjustatud mittevaralise kahju eest välja ex aequo et bono60  000-le eurole määratud hüvitis;
            
         
               —
            
            
               mõista kostjalt välja viivitusintress eespool viidatud 5  686 euro ja 1 44  000 euro suuruste summade pealt vastavalt Euroopa Keskpanga määrale, mida on suurendatud 2 punkti võrra;
            
         
               —
            
            
               mõista kõik kohtukulud välja kostjalt.